Alfred Hitchcock

Sir Alfred Joseph Hitchcock  esset un famosi film-director e film-producent de cinemá del Reyatu Unit. Il nascet ye li 13-im de august 1899 in Leytonstone, Essex e morit ye li 29-im de april 1980 in Los Angeles, California in li Unit States de America. Alfred Hitchcock es egardat quam un del max influential film-directores in li historie del cinemá.

Alfred Hitchcock esset activ in li film-industrie inter 1919 e 1980. Il directet 53 filmes e es egardat quam mastro del suspense.

In li annu 1925 Alfred Hitchcock directet su unesim film, li silent film The Pleasure Garden. Su unesim grand successe esset li thr The Lodger: A Story of the London Fog in li annu 1927.

In li annu 1939 Alfred Hitchcock translocat al Unit States de America e in li annu 1955 il recivet suplementarimen li civitá del Unit States de America. Li final film de Alfred Hitchcock esset Family Plot  in li annu 1976.

Alfred Hitchcock esset desde li annu 1926 maritat con Alma Reville e li cuple havet un filia Pat Hitchcock.

Ovre
Li genre de Alfred Hitchcock esset li thriller. Il combinat tension con humor. Frequent motives de su filmes esset timore, choc e li perde del identitá. Li ovres de Alfred Hitchcock ganiat numerosi film-premies.

Famosi filmes de Alfred Hitchcock es:
 1935 The 39 Steps 
 1938 The Lady Vanishes 
 1939 Jamaica Inn
 1939 Rebecca
 1940 Foreign Correspondent
 1941 Suspicion 
 1943 Shadow of a Doubt
 1944 Lifeboat
 1945 Spellbound
 1946 Notorious
 1948 Rope 
 1951 Strangers on a Train 
 1954 Dial M for Murder 
 1954 Rear Window 
 1955 To Catch a Thief 
 1955 The Trouble with Harry
 1958 Vertigo 
 1959 North by Northwest
 1960 Psycho
 1963 The Birds
 1964 Marnie
 1972 Frenzy

Categorie:Film-directores